**Tulevaisuuden sosiaali- ja terveyskeskus Etelä-Karjalassa**

**TOIMINTAMALLIN LYHYT KUVAUS**

Etelä-Karjalan asukkaat saavat asiakasohjauksen kautta asian vireille yhdellä yhteydenotolla. Moniammatillisilla palveluilla vastataan asiakastarpeeseen. Hoidon jatkuvuus toteutuu. Sotekeskus tarjoaa lähi-, etä- ja liikkuvia palveluita. Ennaltaehkäisy on osa kaikkia palveluita.

**TOTEUTUSPAIKKA**

Etelä-Karjalan sosiaali- ja terveyspiiri (Eksote) ja 1.1.2023 alkaen Etelä-Karjalan hyvinvointialue.

**PAIKKAKUNTA TAI MAAKUNTA**

Etelä-Karjala

**TOIMINTAMALLIN RAHOITTAJA**

Sosiaali- ja terveysministeriö (STM)

**TOIMINTAMALLIN KOKONAISUUS**

[Etelä-Karjala: tulevaisuuden sote-keskus](https://innokyla.fi/fi/kokonaisuus/etela-karjala-tulevaisuuden-sote-keskus)

**RATKAISUN PERUSIDEA \*\***

- ihminen saa tarvitsemansa avun yhdellä yhteydenotolla

- Sosiaali- ja terveyskeskuksessa työskentelee moniammatillisesti toistensa vahvoina kumppaneina sosiaalihuollon ja terveydenhuollon eri ammattilaisia ml. erityistyöntekijät (esim. psykologit, toiminta-, fysio-, ravitsemus- ja puheterapeutit) hyödyntäen työnjakoa ja sovittuja konsultaatiokäytäntöjä

- Sosiaali- ja terveyskeskuksen palveluina tarjotaan väestön tarpeiden mukaisia perusterveydenhuollon, suun terveydenhuollon, sosiaalihuollon, perustason mielenterveys- ja päihdehuollon palveluja, avokuntoutuspalveluja, kansansairauksia ehkäiseviä palveluja sekä neuvolapalveluja ja lisäksi muita ehkäiseviä, liikkuvia ja kotiin vietäviä sekä sähköisiä palveluja

- Sosiaali- ja terveyskeskuskokonaisuus sisältää sekä fyysisten walk-in, sähköisten, että liikkuvien palvelujen toimintamallit



Kuva 1. Asiakas/potilaspalveluketjut yhtenäiseksi kokonaisuudeksi (Lähde: YHTEINEN TULEVAISUUS –

Tulevaisuuden sosiaali- ja terveyskeskus Etelä-Karjalassa,Päivitetty hankesuunnitelma, 21.11.2021).

**TOIMINTAYMPÄRISTÖ \*\***

Tulevaisuuden sosiaali- ja terveyskeskuksen kehittämiseen vaikuttanut poliittinen ja valtakunnallinen sysäys ovat olleet Marinin hallituksen sote-uudistus ja siihen liittyvä Tulevaisuuden sosiaali- ja terveyskeskus - ohjelma. Kehittämisen rahoittajana toimii Sosiaali- ja terveysministeriö, joka myös ohjaa sote-uudistukseen liittyvien hankkeiden toteuttamista yhdessä THL:n kanssa. Etelä-Karjala on rahoitushakemuksessaan Yhteinen tulevaisuus- tulevaisuuden sosiaali- ja terveyskeskus Etelä-Karjalassa hankkeelle määritellyt tulevaisuuden sote-keskusmallin peruspiirteet. Alueellisesti kehittämiseen on vahvasti vaikuttanut Etelä-Karjalan lähtökohta. Etelä-Karjalan alueella on toiminut integroitu sosiaali ja terveyspiiri, Eksote vuodesta 2010. Eksotessa on kehitetty sosiaali ja terveyspalveluiden integraatiota jo paljon ennen sote-uudistusta. Tästä tilanteesta jatketaan Tulevaisuuden sosiaali- ja terveyskeskus Etelä-Karjalassa mallin rakentamista.

**LÄHTÖTILANNE JA STRATEGISET LIITTYMÄKOHDAT**

Etelä-Karjalan lähtötilanteessa sote palveluiden maakunnallinen integrointi on jo tehty. Nyt tarkastellaan peruspalveluiden tuottamisen kokonaisuutta ja kehitetään integrointia edelleen. Kokonaisuuksia, joita osana sote-keskusmallia kehitetään eteenpäin ovat peruspalveluiden asiakasohjaus, palveluiden saatavuus ja hoitoon pääsy (007 - 24/7), hoidon jatkuvuuden kehittäminen, moniammatillisen ja monialaisella työskentelyn kehittäminen, (mm. konsultaatiomallit) palveluiden tuottamisen tavat (lähi, etä, liikkuvat palvelut) sekä perusterveydenhuollon ja erikoissairaanhoidon yhteistyö rajapinnoilla.

**TAVOITELTU MUUTOS**

Sujuva asiakasohjaus ja yhteydenoton saaminen helposti, asiakkaan asia heti vireille, palveluntarpeen arvioinnin ja  hoitoon pääsyn nopeutuminen (007), oikeat, asiakkaan tarpeisiin vastaavien moniammatillisten peruspalveluiden saaminen tulevaisuuden sote-keskuksesta. Moniammatillisen yhteistyön (so-te-kun-muut erityistyöntekijät) vahvistuminen ja mallit, konsultaatiomallien luominen.

**KOHDERYHMÄ JA ASIAKASYMMÄRRYS \*\***

Kaikki alueen peruspalveluita käyttävät asukkaat ovat sote-keskustoiminnan kehittämisen kohderyhmää. Lisäksi kehittämisen kohderyhmää ovat sote-keskuksessa ja peruspalvelussa työskentelevät sosiaali- ja terveydenhuollon ammattilaiset.

Kehittämisen kuluessa olemme kerryttäneet asiakasymmärrystä ja samalla mahdollistaneet alueen asukkaiden osallistumisen kehittämiseen mm. erilaisin kohderyhmille suunnatuin kyselyin, koko alueen väestölle suunnatuin Otakantaa.fi sivuston kyselyin, kyselyin, sekä ottamalla kehittämiseen mukaan kokemusasiantuntijoita